钦定古今图书集成/明伦汇编/闺媛典/第180卷 > 林时显妻赵氏
## 钦定古今图书集成/明伦汇编/闺媛典/第180卷 > 林时显妻赵氏

按《畿辅通志》：“赵氏，林时显妻，河间府人。显幼以家贫，
糊口四方，数年不得归娶，父母欲改议，赵泣曰：‘我许
林氏久矣，背盟不义。父母不敢强。既而时显归，氏年
二十三，嫁三年，生一子而夫没，赵抚孤哭濒死。父母
恚曰：‘汝千为林，万为林，今时显已矣，复为林耶’？赵曰：
‘女不即死，以此孤耳，安知女不为林耶’’？”卒苦节终身，
年七十。